《驱马五章章五句黄钟清宫》
明代·黄佐

驱马滔滔，遵彼林皋。匪游以遨，将命靡竣，我心忉忉。

驱马滔滔，戒我徒旅。匪游以遨，将命靡竣，岂求宁宇。

悠悠彼鳣，载浮载潜。亦照于潭，将命靡竣，父于何瞻。

离离彼翟，载鸣载飞。亦集于蓖，将命靡竣，母于何依。

驾彼乘牡，夙夜孔皆。匪游以遨，念我二人，歌以告怀。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。